เดอะ ฮอบบิท: สงคราม 5 ทัพ

เดอะ ฮอบบิท: สงคราม 5 ทัพ () เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2014 กำกับโดย ปีเตอร์ แจ็กสัน เขียนบทโดย ฟราน วอลช์, ฟิลิปปา โบเยนส์, แจ็กสันและกิเยร์โม เดล โตโร เป็นภาพยนตร์ภาคที่สามและภาคสุดท้ายในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน ภาพยนตร์ดำเนินเรื่องต่อจาก การผจญภัยสุดคาดคิด (2012) และ ดินแดนเปลี่ยวร้างของสม็อค (2013) ทั้งสามภาคดำเนินเรื่องก่อนหน้าเหตุการณ์ใน เดอะลอร์ดออฟเดอะริงส์ ไตรภาคของแจ็กสัน

ภาพยนตร์สร้างโดย นิวไลน์ซินีมา, เมโทร-โกลด์วิน-เมเยอร์, วอร์เนอร์บราเธอร์สพิกเชอส์และวิงนัตฟิล์มส์ และจัดจำหน่ายโดย วอร์เนอร์บราเธอร์ส สงคราม 5 ทัพ ฉายรอบปฐมทัศน์เมื่อวันที่ 1 ธันวาคม ค.ศ. 2014 ที่ลอนดอน และฉายทั่วโลกเมื่อวันที่ 17 ธันวาคม ค.ศ. 2014 ภาพยนตร์แสดงนำโดย มาร์ติน ฟรีแมน, เอียน แมคเคลเลน, ริชาร์ด อาร์มิเทจ, อีแวนเจไลน์ ลิลลี, ลุค อีแวนส์, เบเนดิกต์ คัมเบอร์แบตช์, เคน สตอตต์, เอเดน เทอร์เนอร์, ดีน โอกอร์แมน, บิลลี คอนนอลลี, เกรแฮม แมคทาวิช, เจมส์ เนสบิตต์, สตีเฟน ฟรายและไรอัน เกจ ร่วมกับ เคต แบลนเชตต์, เอียน โฮล์ม, คริสโตเฟอร์ ลี, ฮิวโก วีฟวิงและออร์แลนโด บลูม สงคราม 5 ทัพ เป็นภาพยนตร์เรื่องสุดท้ายของโฮล์ม ก่อนที่เขาจะเสียชีวิตในปี ค.ศ. 2020 และเป็นภาพยนตร์คนแสดงเรื่องสุดท้ายของลี แม้ว่าเขาจะได้แสดงเป็นนักพากย์ในภาพยนตร์หลายเรื่องที่ฉายก่อนที่เขาจะเสียชีวิตในปี ค.ศ. 2015 

ภาพยนตร์ได้รับการตอบรับที่หลากหลายจากนักวิจารณ์และทำเงินมากกว่า 962 ล้านดอลลาร์สหรัฐจากบ็อกซ์ออฟฟิศทั่วโลก กลายเป็นภาพยนตร์ที่ทำเงินสูงสุดอันดับที่สองในปี ค.ศ. 2014 (ตามหลัง ทรานส์ฟอร์เมอร์ส 4: มหาวิบัติยุคสูญพันธุ์) ภาพยนตร์ได้รับการเสนอชื่อในสาขาลำดับเสียงยอดเยี่ยม ณ งานประกาศผลรางวัลออสการ์ ครั้งที่ 87

เนื้อเรื่อง
ภาพยนตร์เรื่องนี้ จะเล่าถึงบทสรุปไตรภาคการผจญภัยของ บิลโบ แบ๊กกิ้นส์ (มาร์ติน ฟรีแมน), ธอริน โอเคนชิลด์ (ริชาร์ด อาร์มิเทจ) และคณะคนแคระที่ทวงคืนบ้านเกิดของตนจาก มังกรสมอว์ก (พากย์เสียงโดย เบเนดิกต์ คัมเบอร์แบทช์) และได้ปลุกพลังอันชั่วร้ายขึ้นมาโดยไม่ตั้งใจ สมอว์กโกรธแค้นและได้พ่นไฟทำร้ายมนุษย์ทั้งหญิงชายและเด็กๆ ที่ไม่มีทางสู้ในเมืองทะเลสาบด้วยความคั่งแค้น ด้วยความต้องการที่จะไปทวงคืนทรัพย์สมบัติ ธอรินยอมเสียสละมิตรภาพและเกียรติยศเพื่อใส่ร้ายว่าเป็นแผนชั่วของบิลโบ เพื่อทำให้ฮอบบิทเดินหน้าต่อไป แต่กลับมีอันตรายที่โหดร้ายกว่ารออยู่เบื้องหน้าซึ่งไม่มีใครมองเห็นได้นอกจาก พ่อมดแกนดัล์ฟ (เอียน แมคเคลเลน) นั่นคือศัตรูผู้ยิ่งใหญ่อย่าง ซอรอน ได้เคลื่อนทัพไปพร้อมกับกองทัพออร์คเพื่อแอบซุ่มโจมตีพวกเขาที่หุบเขาเดียวดาย การต่อสู้ของพวกเขาทวีความรุนแรงมากขึ้นเรื่อยๆ คณะคนแคระ พวกเอลฟ์ และมนุษย์ต้องเลือกว่าจะร่วมมือกันหรือยอมถูกทำร้าย เพื่อให้อนาคตของมิดเดิ้ลเอิร์ธตั้งอยู่บนความสมดุล

นักแสดงนำ
บทบาทนักแสดงเดิมพากย์ไทยแกนดาล์ฟเอียน แม็กเคลเลนเกรียงศักดิ์ เหรียญทองบิลโบ แบ๊กกิ้นส์มาร์ติน ฟรีแมน เอียน โฮล์ม (วัยแก่)วีระศักดิ์ แก้วอุ่น ธอริน โอเคนชิลด์ริชาร์ด อาร์มิเทจจักรกฤษณ์ หาญวิชัยทอเรียลอีแวนเจไลน์ ลิลลีนิรมล กิจภิญโญชัยบาร์ดลุค อีแวนส์คมสรร รัตนากรบดีธรันดูอิลลี แพซอภิชาติ สมุทคีรีโฟรโด แบ๊กกิ้นส์เอไลจาห์ วูดกาลาเดรียลเคต แบลนเชตต์อังคณา พานประทีปบาลินเคน สก็อตต์สุภาพ ไชยวิสุทธิกุลโบเฟอร์เจมส์ เนสบิทท์อิทธิพล มามีเกตุซารูมานคริสโตเฟอร์ ลีโฆษิต กฤษตินันท์เอลรอนด์ฮิวโก วีฟวิงจิราวัฒน์ วชิรศรัณย์ภัทรเลโกลัสออร์แลนโด บลูมณฐพงษ์ เธียรสวัสดิ์กิจ

อ้างอิง

แหล่งข้อมูลอื่น




ภาพยนตร์3
ฮ
ฮ
ฮ
ฮ
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์นิวซีแลนด์
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์จินตนิมิตระดับสูง
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับคนแคระ
หมวดหมู่:ปีศาจในภาพยนตร์
หมวดหมู่:ภาพยนตร์ 3 มิติในปี พ.ศ. 2557